ചൈനയെ പരാജയപ്പെടുത്താന് തയ്യാറായി ഇന്ത്യന് സൈന്യം, എല്എസിയിലെ തന്ത്രം മാറ്റി ! ഡല്ഹി: ചൈനയുടെ പ്രകോപനപരമായ നടപടിയ്ക്കിടയില് സുരക്ഷാ സംവിധാനം ശക്തിപ്പെടുത്താന് തുടങ്ങി ഇന്ത്യയും. ചൈനയ്ക്കെതിരായി എല്എസിയില് ഇന്ത്യയുടെ തയ്യാറെടുപ്പ് ശക്തമായിരിക്കുകയാണ്. ബ്ലൂംബെര്ഗ് പറയുന്നതനുസരിച്ച്, യുഎസ് നിര്മ്മിത ചിനൂക്ക് ഹെലികോപ്റ്ററുകള്, അള്ട്രാ ലൈറ്റ് ടൗഡ് ഹോവിറ്റ്സറുകള്, റൈഫിളുകള്, കൂടാതെ തദ്ദേശീയ സാങ്കേതികവിദ്യയായ സൂപ്പര്സോണിക് ക്രൂയിസ് മിസൈലുകള്, അള്ട്രാ മോഡേണ് നിരീക്ഷണ സംവിധാനങ്ങള് എന്നിവ അതിര്ത്തിയില് ഇന്ത്യ സ്ഥാപിച്ചിട്ടുണ്ട്. മൗണ്ടന് സ്ട്രൈക്ക് കോര്പ്സ് പൂര്ണമായും എല്എസിയില് പ്രവര്ത്തിക്കുന്നുണ്ടെന്ന് ഇന്ത്യന് സൈന്യം അറിയിച്ചു. കോംബാറ്റ്, കോംബാറ്റ് സപ്പോര്ട്ട് യൂണിറ്റുകള് ഉള്പ്പെടെ എല്ലാ യൂണിറ്റുകളും പൂര്ണ്ണമായും തയ്യാറായിക്കഴിഞ്ഞു. 1 962ലെ പോലെ യുദ്ധസമാനമായ സാഹചര്യത്തില് നമ്മള് തളരാതിരിക്കാന് ഇന്ത്യന് സൈന്യത്തിന്റെ വലിയൊരു സംഘത്തെ അരുണാചല് പ്രദേശിലും വിന്യസിച്ചിട്ടുണ്ടെന്നാണ് തന്ത്രപ്രധാന വിദഗ്ധരുടെ അഭിപ്രായം. ഇത്തരമൊരു സാഹചര്യത്തില് കഴിഞ്ഞ ഒരു വര്ഷത്തിനിടെ മുപ്പതിനായിരത്തിലധികം ഇന്ത്യന് സൈനികരെയെങ്കിലും അരുണാചലില് വിന്യസിച്ചിട്ടുണ്ട്.